Document ID: 32004R1332

32004R1332
L 247/8
SLUŽBENI LIST EUROPSKE UNIJE
UREDBA KOMISIJE (EZ) br. 1332/2004
od 20. srpnja 2004.
o trajnom odobrenju određenih dodataka hrani za životinje
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), a posebno njezine članke 3. i 9.d stavak 1.,
budući da:
(1)
Direktiva 70/524/EEZ predviđa odobravanje dodataka hrani za životinje koji se koriste u Zajednici. Dodaci hrani za životinje navedeni u dijelu II. Priloga C toj Direktivi mogu se odobriti bez vremenskog ograničenja pod uvjetom da su ispunjeni određeni uvjeti.
(2)
Korištenje pripravka enzima endo-1,4-beta-ksilanaze dobivenog od Aspergillus oryzae (DSM 10287) privremeno je prvi put odobreno za piliće za tov, purane za tov i prasad Uredbom (EZ) br. 1436/98 (2).
(3)
Korištenje pripravka enzima endo-1,4-beta- ksilanaze i endo-1,4-beta- glukanaze dobivenih od Humicola insolens (DSM 10442) privremeno je prvi put odobreno za piliće za tov Uredbom Komisije (EZ) br. 1436/98 (2).
(4)
Dostavljeni su novi podaci kao potpora zahtjevima za odobrenje bez vremenskog ograničenja za svaki od ovih pripravaka enzima. Procjena pokazuje da su u oba slučaja ispunjeni zahtjevi određeni Direktivom 70/524/EEZ za takva odobrenja.
(5)
U skladu s tim trebalo bi odobriti korištenje ovih pripravaka enzima bez vremenskog ograničenja, pod određenim uvjetima.
(6)
Procjena ovih zahtjeva pokazuje da je potrebno zahtijevati određene postupke zbog zaštite radnika od izloženosti dodacima hrani za životinje navedenima u prilozima. Takvu je zaštitu potrebno osigurati primjenom Direktive Vijeća 89/391/EEZ od 12. lipnja 1989. o uvođenju mjera za poticanje poboljšanja sigurnosti i zdravlja radnika na radu (3).
(7)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Pripravci koji pripadaju skupini „Enzimi”, kako je navedeno u prilozima I. i II., odobravaju se za korištenje bez vremenskog ograničenja kao dodaci hrani za životinje u hranidbi životinja pod uvjetima utvrđenim tim prilozima.
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. srpnja 2004.

Labels: 17
16
6